ai4bharat/Pralekha huggingface dataset:
മന്ത്രിസഭ
ന്യൂഡല്ഹിയിലെ നജഫ്ഗഡില് 100 കിടക്കകളുള്ള ജനറല് ആശുപത്രി നിര്മ്മിക്കാന് കേന്ദ്രമന്ത്രിസഭയുടെ അനുമതി
ന്യൂഡല്ഹിയിലെ നജഫ്ഗഡിലെ ഗ്രാമീണ ആരോഗ്യ പരിശീലന കേന്ദ്രത്തില് ഏകദേശം 95 കോടിരൂപ ചെലവില് 100 കിടക്കകളുള്ള ജനറല് ആശുപത്രി നിര്മ്മിക്കുന്നതിനും അത് പ്രവര്ത്തനക്ഷമമാക്കുന്നതിനും പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്ചേര്ന്ന കേന്ദ്ര മന്ത്രിസഭായോഗം അനുമതി നല്കി.
രണ്ടു വര്ഷംകൊണ്ട് പ്രദേശത്തെ 73 ഗ്രാമങ്ങളിലെ 13.65 ലക്ഷം ജനങ്ങള്ക്ക് പ്രയോജനപ്പെടുന്ന, 100 കിടക്കകളുള്ള ആശുപത്രി നിര്മ്മിക്കാനാണ് പദ്ധതി വിഭാവനം ചെയ്യുന്നത്.
മെഡിസിന്, ഒബ്സ്റ്റട്രിക്സ്ആന്റ്ഗൈനക്കോളജി, ശിശുരോഗവിഭാഗം, സര്ജറി എന്നീ നാലു പ്രധാനപ്പെട്ട ക്ലിനിക്കല് സേവനങ്ങള് ഈ ആശുപത്രിയില് ലഭ്യമാവും. രക്ത ബാങ്ക്, പരിശോധനാ സേവനങ്ങള്, ജനറല് മെഡിസിന്, സര്ജറി, ഡെന്റല്, ഇ.എന്.ടി, നേത്ര രോഗവിഭാഗം, ഓഡിയോമെട്രി, എന്നീ വിഭാഗങ്ങളില് ഒ.പിസേവനവും ഇവിടെ ലഭ്യമാണ്. 30 ല് കൂടുതല് ഡോക്ടര്മാര്, 40 നഴ്സുമാര്, 50 മറ്റു ആരോഗ്യ ജീവനക്കാര് എന്നിവരും ആശുപത്രിയിലുണ്ടാകും.
പ്രദേശത്തെ സ്ത്രീകളുംകുട്ടികളും ഉള്പ്പെടെ കരുതല്ആവശ്യമുള്ളവിഭാഗങ്ങള്ക്ക് ചികിത്സാസൗകര്യം ലഭ്യമാക്കാന് ഈ ആശുപത്രി സഹായിക്കും. മാതൃ-ശിശുസേവനങ്ങള്, അത്യാഹിതസേവനം, അടിസ്ഥാന പ്രാഥമിക പരിശോധനകള്, ചികിത്സ, രോഗ പ്രതിരോധ സേവനങ്ങളുംഈ ആശുപത്രിയില് നിന്ന് ലഭിക്കും.
ആവശ്യമായ മനുഷ്യവിഭവശേഷിയും, എല്ലാ വകുപ്പുകളുംസഹിതം 2020 മെയ്മാസത്തോടെ ആശുപത്രിപ്രവര്ത്തനക്ഷമമാകുമെന്നാണ് പ്രതീക്ഷിക്കുന്നത്.
(AM/MRD
തൊഴില്, ഉദ്യോഗ മന്ത്രാലയം
പാര്ലമെന്ററി സ്ഥിരം സമിതി നിര്ദ്ദേശങ്ങള് ക്ഷണിച്ചു
ലോക്സഭയില്അവതരിപ്പിച്ച തൊഴില്സുരക്ഷ, ആരോഗ്യം, തൊഴില്സാഹചര്യങ്ങള്സംബന്ധിച്ച നിയമാവലി - 2019ശ്രീ. ഭര്തൃഹരിമഹതാബിന്റെ നേതൃത്വത്തിലുള്ളതൊഴില്മന്ത്രാലയത്തിനായുള്ളസ്ഥിരംസമിതിയുടെ പരിശോധനയ്ക്കുംറിപ്പോര്ട്ടിനുമായിലോക്സഭാസ്പീക്കര്നല്കിയിരിക്കുകയാണ്. പൊതുജനങ്ങളില് നിന്ന് പൊതുവിലും, ഗവണ്മെന്റ്ഇതരസംഘടനകള് / വിദഗ്ധര്, മറ്റ് ബന്ധപ്പെട്ടവര്, സ്ഥാപനങ്ങള് എന്നിവയില് നിന്ന്അഭിപ്രായങ്ങളും, നിര്ദ്ദേശങ്ങളും ക്ഷണിക്കാന് സമിതിതീരുമാനിച്ചിട്ടുണ്ട്.
നിര്ദ്ദേശങ്ങള്രേഖാമൂലം നല്കാനും, കമ്മിറ്റിക്ക് മുന്നില് നേരില്ഹാജരായിസമര്പ്പിക്കുന്നതിനുമുള്ള നടപടിക്രമങ്ങള്ലോക്സഭാവെബ്സൈറ്റായhttps://www.loksabha.nic.inലെ 'Committees'?Press Release ലിങ്കില്ലഭ്യമാണ്.
ND
(Visitor Counter : 72
പ്രധാനമന്ത്രിയുടെ ഓഫീസ്
രാജ്യോത്സവ ദിവസത്തില് പ്രധാനമന്ത്രി കര്ണ്ണാടകത്തിന് ആശംസകള് നേര്ന്നു
കര്ണ്ണാടകത്തിന്റെ രാജ്യോത്സവ ദിനത്തില് പ്രധാനമന്ത്രി ശ്രീ. നരേന്ദ്ര മോദി അവിടത്തെ ജനങ്ങള്ക്ക് ആശംസകള് നേര്ന്നു.
(1956 നവംബര് 01 ന് സംസ്ഥാന പുനസംഘടനാ നിയമ പ്രകാരമാണ് കര്ണ്ണാടകം രൂപീകരിച്ചത്.
രാജ്യ പുരോഗതിയില് നല്കുന്ന വിശിഷ്ടമായ സംഭാവനകള്ക്ക് പ്രധാനമന്ത്രി സംസ്ഥാനത്തെ ആശംസ അറിയിച്ചു.
'ഇന്ത്യയുടെ പുരോഗതിക്കായി കര്ണ്ണാടകം നല്കുന്ന സ്തുത്യര്ഹമായ സംഭാവനകള് ആഘോഷിക്കേണ്ട ദിനമാണ് കര്ണ്ണാടക രാജ്യോത്സവ ദിനം സംസ്ഥാനത്തിന്റെ പ്രകൃതി ഭംഗിയും ജനങ്ങളുടെ സ്നേഹോഷ്മളതയും പുകഴ്പെറ്റതാണ്. വരും നാളുകളിലും കര്ണ്ണാടകത്തിന്റെ വികസനത്തിനായി പ്രാര്ത്ഥിക്കുന്നു', പ്രധാനമന്ത്രി പറഞ്ഞു.
ND
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 220.66 കോടി വാക്സിൻ ഡോസുകൾ .
കഴിഞ്ഞ 24 മണിക്കൂറിൽ നൽകിയത് 2,733 ഡോസുകൾ.
രാജ്യത്ത് നിലവിൽ ചികിത്സയിലുള്ളത് 27,212 പേർ.
സജീവ കേസുകൾ ഇപ്പോൾ 0.06% ആണ്.
രോഗമുക്തി നിരക്ക് ഇപ്പോൾ 98.75% ആണ്.
കഴിഞ്ഞ 24 മണിക്കൂറിനിടെ 5,188 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 4,44,10,738
ആയി.
കഴിഞ്ഞ 24 മണിക്കൂറിനുള്ളിൽ 2,380 പുതിയ കേസുകളാണ് റിപ്പോർട്ട് ചെയ്തത്
പ്രതിദിന രോഗസ്ഥിരീകരണ നിരക്ക് 1.71 %
പ്രതിവാര രോഗസ്ഥിരീകരണ നിരക്ക് 2.38%
ഇതുവരെ നടത്തിയ മൊത്തം പരിശോധനകൾ 92.76 കോടി; കഴിഞ്ഞ 24 മണിക്കൂറിനുള്ളിൽ 1,38,993 പരിശോധനകൾ നടത്തി.
-ND-
(Visitor Counter : 73
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങള്
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നല്കിയത് 188.89 കോടി ഡോസ് വാക്സിന്
രാജ്യത്ത് നിലവില് ചികിത്സയിലുള്ളത് 18,684 പേര്
ചികിത്സയിലുള്ളത് 0.04 ശതമാനം പേര്
രോഗമുക്തി നിരക്ക് 98.74%
കഴിഞ്ഞ 24 മണിക്കൂറിനിടെ 2,755 പേര് സുഖം പ്രാപിച്ചതോടെ രാജ്യത്തെ ആകെ രോഗമുക്തരുടെ എണ്ണം 4,25,33,377 ആയി.
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 3,688 പേര്ക്ക്
പ്രതിദിന രോഗസ്ഥിരീകരണ നിരക്ക് 
പ്രതിവാര രോഗസ്ഥിരീകരണ നിരക്ക് 
ആകെ നടത്തിയത് 83.74 കോടി പരിശോധനകള് ; കഴിഞ്ഞ 24 മണിക്കൂറിനിടെ നടത്തിയത് 4,96,640 പരിശോധനകള്.
-ND-
(Visitor Counter : 66
ആരോഗ്യ, കുടുംബക്ഷേമ മന്ത്രാലയം
കോവിഡ് 19 പുതിയ വിവരങ്ങള്
ചികിത്സയിലുള്ളവരുടെ എണ്ണത്തെ മറികടന്ന് രോഗമുക്തരുടെ എണ്ണം
രോഗമുക്തരും ചികിത്സയിലുള്ളവരും തമ്മിലുള്ള വ്യത്യാസം ഒരുലക്ഷത്തോട് അടുക്കുന്നു
സംസ്ഥാനങ്ങള്, കേന്ദ്ര ഭരണപ്രദേശങ്ങള് എന്നിവയ്ക്കൊപ്പം കേന്ദ്രസര്ക്കാര് നടത്തിയ സമയബന്ധിതപ്രവര്ത്തനങ്ങളാണ് രാജ്യത്തെ കോവിഡ് പ്രതിരോധത്തിന് തുണയായത്.
രാജ്യത്ത് കോവിഡ് മുക്തരും ചികിത്സയിലുള്ളവരും തമ്മിലുള്ള വ്യത്യാസം ഒരുലക്ഷത്തോട് അടുക്കുകയാണ്. ചികിത്സയിലുള്ളവരേക്കാള് 98,493 അധികം പേര് രോഗമുക്തരായി.
നിലവില് 1,97,387 പേരാണ് ചികിത്സയിലുള്ളത്. 2,95,880 പേര് രോഗമുക്തരായി. രോഗമുക്തി നിരക്ക് 58.13 ശതമാനമാണ്.
രോഗമുക്തി നേടിയവരുടെ എണ്ണത്തില് ഏറ്റവും മുന്നില് നില്ക്കുന്ന സംസ്ഥാനങ്ങള് ഇനി പറയുന്നു:
സംസ്ഥാനം, മുക്തരായവരുടെ എണ്ണം ക്രമത്തില്
1. മഹാരാഷ്ട്ര - 73,214
2. ഗുജറാത്ത് - 21,476
3. ഡല്ഹി - 18,574
4. ഉത്തര്പ്രദേശ് - 13,119
5. രാജസ്ഥാന് - 12,788
6. പശ്ചിമ ബംഗാള് - 10,126
7. മധ്യപ്രദേശ് - 9,619
8. ഹരിയാന - 7,360
9. തമിഴ് നാട് - 6,908
10. ബിഹാര് - 6,546
11. കര്ണാടകം - 6,160
12. ആന്ധ്രാപ്രദേശ് - 4,787
13. ഒഡിഷ - 4,298
14. ജമ്മു കശ്മീര് - 3,967
15. പഞ്ചാബ് - 3,164
രോഗമുക്തി നിരക്കില് ഏറ്റവും മുന്നിലുള്ള 15 സംസ്ഥാനങ്ങള് ഇനി പറയുന്നു:
സംസ്ഥാനം, രോഗമുക്തി നിരക്ക് ക്രമത്തില്
1. മേഘാലയ - 89.1%
2. രാജസ്ഥാന് - 78.8%
3. ത്രിപുര - 78.6%
4. ചണ്ഡീഗഢ് - 77.8%
5. മധ്യപ്രദേശ് - 76.4%
6. ബിഹാര് - 75.6%
7. ആന്ഡമാന് നിക്കോബര് ദ്വീപുകള് - 72.9%
8. ഗുജറാത്ത് - 72.8%
9. ഝാര്ഖണ്ഡ് - 70.9%
10. ഛത്തീസ്ഗഢ് - 70.5%
11. ഒഡിഷ - 69.5%
12. ഉത്തരാഖണ്ഡ് - 65.9%
13. പഞ്ചാബ് - 65.7%
14. ഉത്തര്പ്രദേശ് - 65.0%
15. പശ്ചിമ ബംഗാള് - 65.0%
പരിശോധനാ സൗകര്യങ്ങള് വികസിപ്പിക്കുന്നതിന്റെ ഭാഗമായി ലാബുകളുടെ എണ്ണം 1026 ആയി വര്ധിപ്പിച്ചു. സര്ക്കാര് ലാബുകളുടെ എണ്ണം 741 ഉം സ്വകാര്യ ലാബുകളുടെ എണ്ണം 285 ഉം ആണ്.
വിവിധ പരിശോധനാ ലാബുകളുടെ ക്രമം ഇനി പറയുന്നു:
തത്സമയ ആര്ടി പിസിആര് അടിസ്ഥാനമാക്കിയുള്ള പരിശോധനാ ലാബുകള്: 565 
ട്രൂനാറ്റ് അടിസ്ഥാനമാക്കിയുള്ള പരിശോധനാ ലാബുകള്: 374 
സി.ബി.എന്.എ.എ.ടി. അടിസ്ഥാനമാക്കിയുള്ള പരിശോധനാ ലാബുകള്: 87 
സാമ്പിള് പരിശോധനയുടെ എണ്ണവും വര്ധിപ്പിച്ചിട്ടുണ്ട്. കഴിഞ്ഞ 24 മണിക്കൂറിനുള്ളില് 2,20,479 സാമ്പിളുകളാണ് പരിശോധിച്ചത്. രാജ്യത്ത് ഇതുവരെ പരിശോധിച്ചത് 79,96,707 സാമ്പിളുകളാണ്.
കോവിഡ് 19 മായി ബന്ധപ്പെട്ട സാങ്കേതിക പ്രശ്നങ്ങള്, മാര്ഗനിര്ദേശങ്ങള്, ഉപദേശങ്ങള് എന്നിവയുടെ ആധികാരികവും പുതിയതുമായ വിവരങ്ങള്ക്ക് ഈ വെബ്സൈറ്റ് നിരന്തരം സന്ദര്ശിക്കുക: https://www.mohfw.gov.in/ @MoHFW_INDIA
കോവിഡ് -19 മായി ബന്ധപ്പെട്ട സാങ്കേതിക അന്വേഷണങ്ങള്ക്ക് technicalquery.covid19[at]gov[dot]in എന്ന ഇ മെയിലില് ബന്ധപ്പെടുക. മറ്റ് അന്വേഷണങ്ങള്ക്ക് ncov2019[at]gov[dot]in അല്ലെങ്കില് @CovidIndiaSeva -ല് ബന്ധപ്പെടുക.
കോവിഡ് -19 സംബന്ധിച്ച ഏത് അന്വേഷണങ്ങള്ക്കും ദയവായി കേന്ദ്ര ആരോഗ്യ കുടുംബ ക്ഷേമ മന്ത്രാലയത്തിന്റെ ഹെല്പ്പ് ലൈന് നമ്പരില് വിളിക്കുക. +91 11 23978046, അല്ലെങ്കില് ടോള് ഫ്രീ നമ്പറായ 1075 ല് ബന്ധപ്പെടുക. കോവിഡ് 19 സംബന്ധിച്ച സംസ്ഥാനങ്ങളിലെയും കേന്ദ്ര ഭരണ പ്രദേശങ്ങളിലെയും ഹെല്പ് ലൈന് നമ്പരുകള് ഈ ലിങ്കില് ലഭ്യമാണ്:
https://www.mohfw.gov.in/pdf/coronvavirushelplinenumber.pdf.
യു.പി.എസ്.സി
2021 മാർച്ചിൽ യുപിഎസ്സി അന്തിമമാക്കിയ റിക്രൂട്ട്മെന്റ് ഫലങ്ങൾ
ന്യൂഡൽഹി , ഏപ്രിൽ 15,2021
ഇനിപ്പറയുന്ന നിയമന ഫലങ്ങൾ യൂണിയൻ പബ്ലിക് സർവീസ് കമ്മീഷൻ 2021 മാർച്ച് മാസത്തിൽ അന്തിമമാക്കി. ശുപാർശ ചെയ്യപ്പെട്ട പരീക്ഷാര്ഥികളെ തപാൽ മുഖേന നേരിട്ട് അറിയിച്ചിട്ടുണ്ട്.
മുഴുവൻ പട്ടിക കാണുന്നതിന് ലിങ്കിൽ ക്ലിക്ക് ചെയ്യുക:
https://static.pib.gov.in/WriteReadData/specificdocs/documents/2021/apr/doc202141531.pdf
IE/SKY
(Visitor Counter : 142
ഉപരാഷ്ട്രപതിയുടെ കാര്യാലയം
ഉപരാഷ്ട്രപതി ജനങ്ങൾക്ക് ഓണാശംസകൾ നേർന്നു
ന്യൂ ഡൽഹി : സെപ്റ്റംബർ 7, 2022
ഉപരാഷ്ട്രപതി ശ്രീ ജഗ്ദീപ് ധൻഖർ രാജ്യത്തിന് ഓണാശംസകൾ നേർന്നു.
അദ്ദേഹത്തിന്റെ സന്ദേശത്തിന്റെ പൂർണരൂപം താഴെ കൊടുത്തിരിക്കുന്നു:
“ഓണത്തിന്റെ ഈ ശുഭകരമായ അവസരത്തിൽ നമ്മുടെ രാജ്യത്തെ ജനങ്ങൾക്ക് ഞാൻ ഊഷ്മളമായ ആശംസകളും നേരുന്നു.
മഹാബലി രാജാവിന്റെ സ്മരണയ്ക്കായി ആഘോഷിക്കുന്ന ഓണം സത്യസന്ധത, അനുകമ്പ, ത്യാഗം എന്നീ ഉയർന്ന മൂല്യങ്ങളെ പ്രതീകവത്കരിക്കുന്നു . വയലുകളിൽ പുതിയ വിളകളുടെ രൂപത്തിൽ പ്രകൃതി മാതാവിന്റെ കനിവ് ആഘോഷിക്കുന്നതിനുള്ള ഒരു സന്ദർഭം കൂടിയാണിത്.
ഓണത്തിന്റെ ചൈതന്യം എല്ലാവരുടെയും ജീവിതത്തിൽ സമാധാനവും ഐശ്വര്യവും സന്തോഷവും കൊണ്ടുവരട്ടെ.”
(Visitor Counter : 64
ആരോഗ്യ, കുടുംബക്ഷേമ മന്ത്രാലയം
രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 193.96 കോടി കടന്നു
ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 193.96 കോടി  കടന്നു. 2,47,05,065 സെഷനുകളിലൂടെയാണ് ഇത്രയും ഡോസ് വാക്സിൻ നൽകിയത്.
12 മുതൽ 14 വയസ്സ് പ്രായമുള്ളവർക്കുള്ള കോവിഡ് പ്രതിരോധ കുത്തിവയ്പ്പ് 2022 മാർച്ച് 16 മുതൽ ആരംഭിച്ചു. ഇതുവരെ 3.43 കോടിയിൽ കൂടുതൽ  കൗമാരക്കാർക്ക് ആദ്യ ഡോസ് വാക്സിൻ നൽകി കഴിഞ്ഞു.
18 മുതൽ 59 വയസ്സ് വരെ പ്രായമുള്ളവർക്ക് കോവിഡ്-19 മുൻകരുതൽ ഡോസ് 2022 ഏപ്രിൽ 10 മുതൽ ആരംഭിച്ചു.
നിലവിൽ ചികിത്സയിലുള്ളത് 22,416 പേരാണ്. ഇത് ആകെ രോഗബാധിതരുടെ 0.05 ശതമാനമാണ്.
കഴിഞ്ഞ 24 മണിക്കൂറിനുള്ളിൽ 2,697 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,26,25,454 ആയി. ദേശീയ രോഗമുക്തി നിരക്ക് 98.73%.
കഴിഞ്ഞ 24 മണിക്കൂറിൽ പുതുതായി രോഗം സ്ഥിരീകരിച്ചത് 3,962 പേർക്കാണ്.
 പരിശോധനകളാണ് ഇതുവരെ നടത്തിയത്.
പ്രതിവാര രോഗസ്ഥിരീകരണ നിരക്ക് നിലവിൽ 0.77 ശതമാനമാണ്. പ്രതിദിന രോഗസ്ഥിരീകരണ നിരക്ക് 0.89 ശതമാനമാണ്.
RRTN
ഭവന, നഗരദാരിദ്ര ലഘൂകരണ മന്ത്രാലയം
തെരുവോര കച്ചവടക്കാർക്ക് ഉള്ള മൈക്രോ ക്രെഡിറ്റ് സംവിധാനം - പി എം സ്വനിധി അവർക്ക് നേരിട്ട് എത്തിക്കുന്നതിനായി ഉള്ള മൊബൈൽ ആപ്ലിക്കേഷൻ പുറത്തിറക്കി
(ന്യൂഡൽഹി, ജൂലൈ 17, 2020
തെരുവോര കച്ചവടക്കാർക്ക് ഉള്ള പ്രധാനമന്ത്രി സ്ട്രീറ്റ് വേണ്ടേഴ്സ് ആത്മനിർഭർ നിധി - പിഎം സ്വനിധി പദ്ധതിയുമായി ബന്ധപ്പെട്ട് മൊബൈൽ ആപ്ലിക്കേഷൻ ഇന്ന് ഡൽഹിയിൽ കേന്ദ്ര ഭവന, നഗര കാര്യ സെക്രട്ടറി ശ്രീ ദുർഗ ശങ്കർ മിശ്ര ഉദ്ഘാടനം ചെയ്തു. തെരുവോര കച്ചവടക്കാർക്ക് ധനസഹായം ഉറപ്പാക്കുന്ന പദ്ധതി ആണിത്. വായ്പ നൽകുന്ന ധനകാര്യ സ്ഥാപനങ്ങൾക്കും  അവരുടെ ഫീൽഡ്-തല പ്രവർത്തകർക്കും, വായ്പ അപേക്ഷകൾ വേഗത്തിൽ തീർപ്പാക്കാൻ ഈ മൊബൈൽ അപ്ലിക്കേഷൻ അവസരമൊരുക്കുന്നു. ഉപഭോക്തൃ സൗഹൃദമായ ഡിജിറ്റൽ പ്ലാറ്റ്ഫോം ആണിത്. വീഡിയോ കോൺഫ്രൻസ് വഴി നടന്ന ഉദ്ഘാടന ചടങ്ങിൽ മന്ത്രാലയത്തിലെ മുതിർന്ന ഉദ്യോഗസ്ഥരും സംസ്ഥാനങ്ങളിലെയും കേന്ദ്രഭരണ പ്രദേശങ്ങളിലെയും ഉദ്യോഗസ്ഥരും പങ്കെടുത്തു.
ഡിജിറ്റൽ സാങ്കേതിക വിദ്യയുടെ ഉപയോഗം പ്രോത്സാഹിപ്പിക്കുന്നതിനൊപ്പം പദ്ധതിയുടെ പൂർണ സേവനം തെരുവോര കച്ചവടക്കാർക്ക് ലഭിക്കുന്നതിന് അവരുമായി കൂടുതൽ ബന്ധമുള്ള ധനകാര്യസ്ഥാപനങ്ങളിലെ പ്രവർത്തകരെ ഈ മൊബൈൽ ആപ്ലിക്കേഷൻ സഹായിക്കുന്നു. കൂടാതെ മൈക്രോക്രെഡിറ്റ് സൗകര്യങ്ങൾ കടലാസ്- രഹിത, ഡിജിറ്റൽ മാധ്യമം വഴി സാധ്യമാക്കുകയും ചെയ്യും.
ഇതോടനുബന്ധിച്ചുള്ള വെബ്പോർട്ടൽ 2020 ജൂൺ 29ന് മന്ത്രാലയം ആരംഭിച്ചിരുന്നു. ജൂലൈ 2 നാണ് തെരുവു കച്ചവടക്കാർക്ക് പിഎം സ്വനിധി വായ്പാ പദ്ധതി പ്രഖ്യാപിച്ചത്. വിവിധ സംസ്ഥാനങ്ങളിലെയും കേന്ദ്രഭരണ പ്രദേശങ്ങളിലെയും ഒരു ലക്ഷത്തി അമ്പതിനായിരം തെരുവോര കച്ചവടക്കാർ ഇതിനോടകം പ്രവർത്തന മൂലധന വായ്പയ്ക്കായി അപേക്ഷിച്ചിട്ടുണ്ട്. ഇതിൽ 48,000 വായ്പകൾ അനുവദിച്ചു കഴിഞ്ഞു.
പ്രധാനമന്ത്രിയുടെ ഓഫീസ്
പ്രമുഖ മാധ്യമപ്രവർത്തകൻ രവീഷ് തിവാരിയുടെ വിയോഗത്തിൽ പ്രധാനമന്ത്രി അനുശോചിച്ചു
പ്രമുഖ മാധ്യമപ്രവർത്തകൻ രവീഷ് തിവാരിയുടെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി.
ഒരു ട്വീറ്റിൽ പ്രധാനമന്ത്രി പറഞ്ഞു :
"വിധി രവീഷ് തിവാരിയെ വളരെ നേരത്തേ കൊണ്ടുപോയി . മാധ്യമ ലോകത്തെ ശോഭനമായ ഒരു ജീവിതഗതിക്ക് അവസാനമായിരിക്കുന്നു. ഞാൻ അദ്ദേഹത്തിന്റെ റിപ്പോർട്ടുകൾ വായിക്കുകയും ഇടയ്ക്കിടെ അദ്ദേഹവുമായി ഇടപഴകുകയും ചെയ്യുമായിരുന്നു. അദ്ദേഹം ഉൾക്കാഴ്ചയുള്ള വ്യക്തിയും വിനീതനുമായിരുന്നു. അദ്ദേഹത്തിന്റെ കുടുംബത്തിനും നിരവധി സുഹൃത്തുക്കൾക്കും അനുശോചനം. ഓം ശാന്തി."
ND
പ്രധാനമന്ത്രിയുടെ ഓഫീസ്
പ്രധാനമന്ത്രി ബെഞ്ചമിൻ നെതന്യാഹുവിനേയും ഇസ്രായേൽ ജനതയേയും അവരുടെ 75-ാം സ്വാതന്ത്ര്യ വാർഷികത്തിൽ പ്രധാനമന്ത്രി അഭിനന്ദിച്ചു
സ്വാതന്ത്ര്യത്തിന്റെ 75-ാം വാർഷികത്തിൽ പ്രധാനമന്ത്രി ബെഞ്ചമിൻ നെതന്യാഹുവിനും ഇസ്രായേൽ ജനതയ്ക്കും പ്രധാനമന്ത്രി ശ്രീ നരേന്ദ്ര മോദി ആശംസകൾ നേർന്നു.
ട്വീറ്റുകളുടെ പരമ്പരയിൽ പ്രധാനമന്ത്രി ട്വീറ്റ് ചെയ്തു :
“സ്വാതന്ത്ര്യത്തിന്റെ 75-ാം വാർഷികത്തിൽ എന്റെ സുഹൃത്ത് നെതന്യാഹുവിനും ഇസ്രായേൽ ജനതയ്ക്കും ഹൃദയംഗമമായ അഭിനന്ദനങ്ങൾ. മസൽ ടോവ്!"
പ്രധാനമന്ത്രിയുടെ ഓഫീസ്
ഷഹീദി ദിവസില് രക്തസാക്ഷികള്ക്ക് പ്രധാനമന്ത്രി ശ്രദ്ധാഞ്ജലി അര്പ്പിച്ചു.
ഷഹീദി ദിവസിനോടനുബന്ധിച്ച് പ്രധാനമന്ത്രി ശ്രീ നരേന്ദ്ര മോദി ഭഗത് സിംഗ്, സുഖ്ദേവ്, രാജ്ഗുരു എന്നിവര്ക്ക് ശ്രദ്ധാഞ്ജലി അര്പ്പിച്ചു.
രക്തസാക്ഷി ദിനത്തില് ഭാരതത്തിന്റെ സ്വാതന്ത്ര്യ സമരത്തിലെ വിപ്ലവകാരികളായ അമര് ഷഹീദ് വീര് ഭഗത് സിംഗ്, സുഖ്ദേവ്, രാജ്ഗുരു എന്നിവര്ക്ക് അഭിവാദ്യങ്ങള് അര്പ്പിക്കുന്നു. ഭാരതാംബയുടെ ഈ മഹാ പുത്രന്മാരുടെ ത്യാഗം രാജ്യത്തിന്റെ എല്ലാ തലമുറകള്ക്കും പ്രചോദനമായി തുടരും. ജയ് ഹിന്ദ്!
പ്രധാനമന്ത്രിയുടെ ഓഫീസ്
പ്രധാനമന്ത്രിയും വിയറ്റ്നാം പ്രധാനമന്ത്രിയും ടെലിഫോണില് സംഭാഷണം നടത്തി
ന്യൂഡല്ഹി 2020 ഏപ്രില് 13
വിയറ്റ്നാം പ്രധാനമന്ത്രി നുയെന്് സുവാന് ഫുകുമായി പ്രധാനമന്ത്രി ശ്രീ നരേന്ദ്രമോദി ഇന്ന് ടെലിഫോണില് സംഭാഷണം നടത്തി.
കോവിഡ്-19 മഹാമാരിയെത്തുടര്ന്ന് ഉടലെടുത്ത സാഹചര്യത്തെക്കുറിച്ചും ഈ വെല്ലുവിളിയെ അഭിസംബോധനചെയ്യുന്നതിന് കൈക്കൊള്ളുന്ന നടപടികളെക്കുറിച്ചും ഇരു നേതാക്കളും ചര്ച്ച നടത്തി.
ആവശ്യമുള്ള മെഡിക്കല് ഉപകരണങ്ങളുടെ വിതരണം ഉള്പ്പെടെ കോവിഡ്-19 നെതിരെയുള്ള പോരാട്ടത്തില് ഉഭയകക്ഷി സഹകരണത്തിന്റെ സാദ്ധ്യത ഇരു നേതാക്കളും അംഗീകരിച്ചു. ഇരു രാജ്യങ്ങളിലുമുള്ള തങ്ങളുടെ പൗരന്മാര്ക്ക് ആവശ്യമായി പിന്തുണ ലഭ്യമാക്കുന്നതിലുള്ള പ്രതിജ്ഞാബദ്ധതയും അവര് വ്യക്തമാക്കി.
ഇന്ത്യയും വിയറ്റ്നാമും തമ്മിലുള്ള തന്ത്രപരമായ പങ്കാളിത്തത്തിന്റെ പ്രാധാന്യത്തിന് ഇരു നേതാക്കളും ഊന്നല് നല്കുകയും വിവിധ മേഖലകളില് കൈവരിച്ച പുരോഗതിയില് സംതൃപ്തി പ്രകടിപ്പിക്കുകയും ചെയ്തു. മേഖലയിലും അന്താരാഷ്ട്രതലത്തിലുമുണ്ടായ വികസനങ്ങള് അവര് അവലോകനം ചെയ്യുകയും ചെയ്തു.
കോവിഡ്-19 പ്രതിരോധന നടപടികളുടെ ഏകോപനത്തിനും അതോടൊപ്പം ഉഭയകക്ഷി ബന്ധങ്ങളുടെ കാര്യത്തിലൂം വരുംദിവസങ്ങളും തങ്ങളുടെ ടീമുകള് പരസ്പരം ബന്ധപ്പെടുന്നതിന് ഇരു നേതാക്കളും തീരുമാനിച്ചു.
നിലവിലെ ഈ പ്രതിസന്ധിഘട്ടത്തില് വിയറ്റ്നാമിലെ ജനങ്ങളുടെ ആരോഗ്യത്തിനും സൗഖ്യത്തിനും പ്രധാനമന്ത്രി ശുഭാശംസകള് നേരുകയും ചെയ്തു.
മന്ത്രിസഭ
എന്.എച്ച്.പി.സി ലിമിറ്റഡ്, നോര്ത്ത് ഈസ്റ്റ് ഇലക്ട്രിക് പവര് കോര്പ്പറേഷന്, ടി.എച്ച്.ഡി.സി ഇന്ത്യാ ലിമിറ്റഡ് എസ്.ജെ.വി.എന് ലിമിറ്റഡ് എന്നിവയിലെ ബോര്ഡ് തല ഉദ്യോഗസ്ഥര്ക്ക് താഴെയുള്ളവരുടെ ശമ്പളം ക്രമവല്ക്കരിച്ചു
നാഷണല് ഹൈഡ്രോ പവര് കോര്പ്പറേഷന് ലിമിറ്റഡ് , നോര്ത്ത് ഈസ്റ്റ് ഇലക്ട്രിക് പവര് കോര്പ്പറേഷന് , ടി.എച്ച്.ഡി.സി ഇന്ത്യാ ലിമിറ്റഡ്  സത്ലജ് ജല് വൈദ്യുതി നിഗം ലിമിറ്റഡ്  എന്നിവയിലെ ബോര്ഡ്തല എക്സിക്യൂട്ടിവുകള്ക്ക് താഴെയുള്ളവരുടെ ശമ്പളം ക്രമവല്ക്കരിക്കുന്നതിന് പ്രധാനമന്ത്രി ശ്രീ നരേന്ദ്രമോദിയുടെ അദ്ധ്യക്ഷതയില് ചേര്ന്ന കേന്ദ്ര മന്ത്രിസഭായോഗം അംഗീകാരം നല്കി.
നടപ്പാക്കല് തന്ത്രം:
അംഗീകരിച്ചതിന് ശേഷം ഹൈഡ്രോ സി.പി.എസ്.ഇകള് സ്വീകരിച്ചിട്ടുള്ള ശമ്പളസ്കെയിലുകള് ഊര്ജ്ജമന്ത്രാലയം 2006 ഏപ്രില് 4ലെയും 2006 സെപ്റ്റംബര് 1ലെയും ഉത്തരവ് പ്രകാരം നിയമനം ലഭിച്ചവരെ ക്രമവല്ക്കരിക്കും.
നേട്ടം:
2007 ജനുവരി ഒന്നിന് മുമ്പ് ജോലിയില് ചേര്ന്ന 5,254 എക്സിക്യൂട്ടീവുകള്ക്ക് ഈ അംഗീകാരത്തിന്റെ ഗുണം ലഭിക്കും. ഇത് ഹൈഡ്രോ സി.പി.എസ്.ഇകളിലെ എക്സിക്യൂട്ടിവുകളുടെ ആത്മവീര്യം പ്രചോദിപ്പിക്കുകയും വര്ദ്ധിപ്പിക്കുകയും ചെയ്യും.
ചെലവ്
ഇവരുടെ ശമ്പള സ്കെയില് ക്രമവല്ക്കരിക്കുന്നതിനായി 323 കോടി രൂപയുടെ മൊത്തം ചെലവ് വരും.
പശ്ചാത്തലം
എന്.ടി.പി.സി/ എണ്ണ മേഖല എന്നിവിടങ്ങളിലേതിനനുസൃതമായി യുണിനൈസ്ഡ് വിഭാഗത്തിലെ വര്ക്ക്മെന്/ എക്സിക്യൂട്ടീവ് എന്നിവര്ക്ക് 1997 ജനുവരി ഒന്നുമുതല് നടത്തിയ ശമ്പളപരിഷ്ക്കരണംമൂലം എന്.എച്ച്.പി.സി, എന്.ഇ.ഇ.പി.സി.ഒ, ടി.എച്ച്.ടി.സി.ഐ.എല്, എസ്.ജെ.വി.എന്.എല് എന്നിവയിലെ എക്സിക്യൂട്ടീവുകളുടെ ശമ്പള സ്കെയിലുകളില് അപാകതകള് നിലനിന്നിരുന്നു. വര്ക്ക് മെന്നിന്റെയൂം സൂപ്പര്വൈസറുമാരുടെയും ശമ്പളസ്കെയില് ഇ-1 ഗ്രേഡിലെ എക്സിക്യൂട്ടീവുകള്ക്ക് മുകളിലായിരുന്നു.
സെക്രട്ടറിമാരുടെ കമ്മിറ്റിയും  മന്ത്രിസഭയും മുമ്പ് പലപ്പോഴും ഈ നിര്ദ്ദേശം പരിഗണിച്ചിരുന്നു. 2013 ഡിസംബറിലെ മന്ത്രിസഭായോഗം താഴെപ്പറയുന്ന തീരുമാനങ്ങള് എടുത്തു.
- 1997 ജനുവരി ഒന്നിന് നിശ്ചയിച്ച വ്യതിചലിച്ച ശമ്പള സ്കെയിലുകള് ക്രമവല്ക്കരിച്ചില്ല.
-എന്നാല് 1997 ജനുവരി ഒന്നുമുതല് കൂടുതല് കൈപ്പറ്റിയ ശമ്പളം തിരിച്ചുപിടിച്ചില്ല. തിരിച്ചുപിടിക്കല് നടപ്പില് വന്നാല് അത് ജീവനക്കാരെ നിരാശരാക്കുമെന്ന് പരിഗണിച്ചായിരുന്നു അത്.
- 1997 ജനുവരി ഒന്നിന് നിശ്ചയിച്ച ശമ്പള സ്കെയിലിലെ തെറ്റുകള് തിരുത്തിയശേഷം 2007 ജനുവരി ഒന്നുമുതല് ശമ്പള സ്കെയിലുകള് നിശ്ചയിക്കാം.
ഈ ഉത്തരവില് പരാതിയുള്ള ഹൈഡ്രോ പി.എസ്.ഇകളിലെ വിവിധ തൊഴിലാളി സംഘടനകള് വിവിധ ഹൈക്കോടതികളില് റിട്ട് പെറ്റീഷനുകള് ഫയല് ചെയ്തു. ഉത്തരാഖണ്ഡിലേയും മേഘാലയയിലേയും ഹൈക്കോടതികള് മുകളിലെ തീരുമാനം റദ്ദാക്കി. 2017 ഏപ്രില് 12ന് സുപ്രീംകോടതിയില് ഉത്തരാഖണ്ഡ് ഹൈക്കോടതി വിധിക്കെതിരെ എസ്.എല്.പി ഫയല് ചെയ്തു. അത് 2017 മേയ് എട്ടിന് തള്ളി. മേഘാലയ ഉത്തരാഖണ്ഡ് ഹൈക്കോടതികളില് കോര്ട്ടലക്ഷ്യ ഹര്ജ്ജികളും ഫയല് ചെയ്തു. ഊര്ജ്ജ മന്ത്രാലയത്തിന്റെ 2006 ഏപ്രില് നാല്, 2006 സെപ്റ്റംബര് 1 എന്നി ദിവസങ്ങളിലെ ഉത്തരവിലൂടെ എന്.എച്ച്.പി.സി, എസ്.ജെ.വി.എന്.എല്, എന്.ഇ.ഇ.പി.സി.ഒ, ടി.എച്ച്.ഡി.സി.ഐ.എല് എന്നിവിടങ്ങളില് സ്വീകരിക്കപ്പെട്ടവര്ക്ക് 1997 ജനുവരി ഒന്നിന് സ്വീകരിച്ച ശമ്പളസ്കെയില് ക്രമവല്ക്കരിക്കുന്നതിന് മന്ത്രിസഭയുടെ അനുമതി തേടുകയല്ലാതെ ഊര്ജ്ജ മന്ത്രാലയത്തിന് മുന്നില് മറ്റ് വഴിയുണ്ടായിരുന്നില്ല.
AM/RS MRD - 48
ന്യൂ ഡൽഹി, ആഗസ്റ്റ് 31, 2021
ആസാദി കാ അമൃത് മഹോത്സവ് ആഘോഷങ്ങളുടെ ഭാഗമായി കേന്ദ്ര ആയുഷ് മന്ത്രി ശ്രീ സർബാനന്ദ സോനോവാൾ, മറ്റ് ആറ് കേന്ദ്രമന്ത്രിമാർ എന്നിവർ ചേർന്ന് യോഗ ബ്രേക്ക് മൊബൈൽ ആപ്ലിക്കേഷൻ നാളെ  ന്യൂ ഡൽഹിയിലെ വിഗ്യാൻ ഭവനിൽവച്ച് രാജ്യത്തിനു സമർപ്പിക്കും. ഓഗസ്റ്റ് 30 മുതൽ സെപ്റ്റംബർ അഞ്ച് വരെയുള്ള ഒരാഴ്ച കാലത്തേക്ക് നിരവധി പരിപാടികളും പ്രചാരണങ്ങളും ആയുഷ് മന്ത്രാലയം തയ്യാറാക്കിയിട്ടുണ്ട്.
കേന്ദ്ര മന്ത്രിമാരായ ശ്രീ മൻസൂഖ് മാണ്ഡവ്യ, ശ്രീ കിരൺ റിജിജു, ശ്രീ അനുരാഗ് സിംഗ് ഠാക്കൂർ, ശ്രീ. ജിതേന്ദ്ര സിംഗ്, ശ്രീമതി മീനാക്ഷി ലേഖി, ഡോ. മുഞ്ചപ്പാറ മഹേന്ദ്രഭായ് എന്നിവരാണ് നാളത്തെ ചടങ്ങിൽ പങ്കെടുക്കുന്ന മറ്റു വിശിഷ്ട വ്യക്തികൾ.
സമ്മർദ്ദം കുറയ്ക്കാനും, ഉന്മേഷം പകരാനും, ശ്രദ്ധ വർദ്ധിപ്പിക്കാനും ഉപകാരപ്രദമായ നിരവധി യോഗ മുറകളാണ് 5 മിനിറ്റ് ദൈർഘ്യമുള്ള യോഗ ബ്രേക്ക് പ്രോട്ടോകോളിൽ ഉൾപ്പെടുത്തിയിട്ടുള്ളത്. ജോലിസ്ഥലത്ത് ജീവനക്കാരുടെ ഉത്പാദനക്ഷമത വർധിപ്പിക്കുക എന്നത് ലക്ഷ്യമിട്ടാണ് ഇത്. ലോകമെമ്പാടും ജോലി ചെയ്യുന്ന വ്യക്തികൾക്ക് ഏറെ പ്രാധാന്യമുള്ള ഒരു ആശയമാണ് യോഗ ബ്രേക്ക് . അംഗീകൃത നടപടിക്രമങ്ങൾക്കു കീഴിൽ വിദഗ്ധർ വികസിപ്പിച്ചിട്ടുള്ളതാണ് യോഗ ബ്രേക്ക് പ്രോട്ടോകോൾ.
രാജ്യത്തെ ആറ് പ്രധാന മെട്രോ നഗരങ്ങളിൽ പരീക്ഷണാടിസ്ഥാനത്തിൽ 2020 ജനുവരിയിൽ ഈ മൊഡ്യൂൾ അവതരിപ്പിച്ചിരുന്നു. രാജ്യത്തെ ആറ് മുൻനിര യോഗ പരിശീലന സ്ഥാപനങ്ങളുടെ പങ്കാളിത്തത്തോടെ ആകെ 15 ദിവസത്തെ പരീക്ഷണമാണ് മൊറാർജി ദേശായി ദേശീയ ഇൻസ്റ്റിറ്റ്യൂട്ട് ഓഫ് യോഗ സംഘടിപ്പിച്ചത്. വ്യത്യസ്ത സ്വകാര്യ-പൊതു സ്ഥാപനങ്ങളിലെ 717 വ്യക്തികൾ പങ്കെടുത്ത പരീക്ഷണം വൻ വിജയമായിരുന്നു.
നാളെ നടക്കുന്ന പരിപാടിയിൽ പ്രശസ്ത യോഗ പരിശീലകർ, പണ്ഡിതർ, നയരൂപീകരണ കർത്താക്കൾ, ഉദ്യോഗസ്ഥർ, യോഗയോട് താല്പര്യമുള്ളവർ തുടങ്ങി 600 പേർ പങ്കെടുക്കുന്നുണ്ട്.
പ്രധാനമന്ത്രിയുടെ ഓഫീസ്
ആന്ഡമാന് നിക്കോബാര് ദ്വീപുകളില് പേരിടാത്ത ഏറ്റവും വലിയ 21 ദ്വീപുകളെ പരമവീര ചക്ര പുരസ്കാരം ലഭിച്ച 21 പേരുടെ പേരില് നാമകരണം ചെയ്യുന്ന ജനുവരി 23ലെ പരിപാടിയില് പ്രധാനമന്ത്രി പങ്കെടുക്കും
പരമവീര ചക്ര പുരസ്ക്കാരം ലഭിച്ചവരുടെ പേരുകള് ദ്വീപുകള്ക്ക് ഇടുന്നത് എക്കാലത്തെയുമായി അവര്ക്കുള്ള ആദരാഞ്ജലിയാണ്
യഥാര്ത്ഥ ജീവിതത്തിലെ നായകന്മാര്ക്ക് അര്ഹമായ ആദരവും അംഗീകാരവും നല്കാനുള്ള പ്രധാനമന്ത്രിയുടെ പരിശ്രമത്തിന് അനുസൃതമാണിത്
നേതാജി സുഭാഷ് ചന്ദ്രബോസ് ദ്വീപില് നിര്മ്മിക്കുന്ന നേതാജിക്ക് സമര്പ്പിച്ച ദേശീയ സ്മാരകത്തിന്റെ മാതൃകയും പ്രധാനമന്ത്രി അനാച്ഛാദനം ചെയ്യും
പരാക്രമ ദിവസത്തില്, ആന്ഡമാന് നിക്കോബാര് ദ്വീപസമൂഹങ്ങളില് പേരില്ലാത്ത 21 വലിയദ്വീപുകള്ക്ക് 21 പരമവീര ചക്ര അവാര്ഡ് ജേതാക്കളുടെ പേര് നല്കുന്ന ചടങ്ങില് ജനുവരി 23 ന് രാവിലെ 11 മണിക്ക് വീഡിയോ കോണ്ഫറന്സിംഗ് വഴി പ്രധാനമന്ത്രി പങ്കെടുക്കും. നേതാജി സുഭാഷ് ചന്ദ്രബോസ് ദ്വീപില് നിര്മ്മിക്കുന്ന നേതാജിക്ക് സമര്പ്പിച്ചിരിക്കുന്ന ദേശീയ സ്മാരകത്തിന്റെ മാതൃകയും പരിപാടിയില് പ്രധാനമന്ത്രി അനാച്ഛാദനം ചെയ്യും.
ആന്ഡമാന് നിക്കോബാര് ദ്വീപുകളുടെ ചരിത്രപരമായ സവിശേഷതയും നേതാജി സുഭാഷ് ചന്ദ്രബോസിന്റെ സ്മരണയ്ക്ക് ആദരവ് നല്കുന്നതും കണക്കിലെടുത്ത്, റോസ് ദ്വീപുകളെ നേതാജി സുഭാഷ് ചന്ദ്രബോസ് ദ്വീപ് എന്ന് 2018-ല് ദ്വീപ് സന്ദര്ശിച്ചപ്പോള് പ്രധാനമന്ത്രി പുനര്നാമകരണം ചെയ്തിരുന്നു. നീല് ദ്വീപിന്റെയും ഹാവ്ലോക്ക് ദ്വീപിന്റേയും പേരുകള് ഷഹീദ് ദ്വീപ്, സ്വരാജ് ദ്വീപ് എന്നും പുനര്നാമകരണം ചെയ്തു.
രാജ്യത്തെ യഥാര്ത്ഥ നായകന്മാര്ക്ക് അര്ഹമായ ആദരവ് നല്കുന്നതിന് പ്രധാനമന്ത്രി എല്ലായ്പ്പോഴും ഏറ്റവും ഉയര്ന്ന മുന്ഗണനയാണ് നല്കുന്നത്. ഈ മനോഭാവത്തോടെ മുന്നോട്ട് പോകുന്നതിന്റെ ഭാഗമായാണ് ദ്വീപ് കൂട്ടത്തിലെ പേരിടാത്ത 21 വലിയ ദ്വീപുകള്ക്ക് 21 പരമവീര ചക്ര പുരസ്ക്കാര ജേതാക്കളുടെ പേരുനല്കാന് ഇപ്പോള് തീരുമാനിച്ചിരിക്കുന്നത്. ഏറ്റവും വലിയ പേരില്ലാത്ത ദ്വീപിന് ആദ്യത്തെ പരമവീര ചക്ര പുരസ്ക്കാരം ലഭിച്ചയാളുടെ പേരായിരിക്കും നല്കുക. രണ്ടാമത്തെ വലിയ പേരില്ലാത്ത ദ്വീപിന് രണ്ടാമത്തെ പരമവീര ചക്ര പുരസ്ക്കാര ജേതാവിന്റെ പേരും നല്കും. അത്തരത്തിലായിരിക്കും നാമകരണം നടത്തുക. രാഷ്ട്രത്തിന്റെ പരമാധികാരവും അഖണ്ഡതയും സംരക്ഷിക്കാന് പരമമായ ത്യാഗം സഹിച്ച നമ്മുടെ വീരന്മാര്ക്കുള്ള ശാശ്വതമായ ആദരാഞ്ജലി ആയിരിക്കും ഈ നടപടി.
മേജര് സോമനാഥ് ശര്മ; സുബേദാര്, ഹോണി ക്യാപ്റ്റന്  കരം സിംഗ്, എം.എം; സെക്കന്റ് ലെഫ്റ്റനന്റ് രാമ രഘോബ റാണെ; നായക് ജാദുനാഥ് സിംഗ്; കമ്പനി ഹവില്ദാര് മേജര് പിരു സിംഗ്; ക്യാപ്റ്റന് ജി.എസ് സലാരിയ; ലെഫ്റ്റനന്റ് കേണല്  ധന്സിംഗ് ഥാപ്പ; സുബേദാര് ജോഗീന്ദര് സിംഗ്; മേജര് ഷൈതാന് സിംഗ്; സി.ക്യൂ.എം.എച്ച് അബ്ദുള് ഹമീദ്; ലഫ്റ്റനന്റ് കേണല് അര്ദേശിര് ബര്സോര്ജി താരാപൂര്; ലാന്സ് നായിക് ആല്ബര്ട്ട് എക്ക; മേജര് ഹോഷിയാര് സിംഗ്; സെക്കന്റ് ലെഫ്റ്റനന്റ് അരുണ് ഖേത്രപാല്; ഫ്ളയിംഗ് ഓഫീസര് നിര്മ്മല്ജിത് സിംഗ് ഷെഖോണ്; മേജര് രാമസ്വാമി പരമേശ്വരന്; നായിബ് സുബേദാര് ബനാ സിംഗ്; ക്യാപ്റ്റന് വിക്രം ബത്ര; ലെഫ്റ്റനന്റ് മനോജ് കുമാര് പാണ്ഡെ; സുബേദാര് മേജര്  സഞ്ജയ് കുമാര്; സുബേദാര് മേജര് റിട്ട.  ഗ്രനേഡിയര് യോഗേന്ദ്ര സിംഗ് യാദവ്. എന്നീ 21 പരമവീര ചക്ര അവാര്ഡ് ജേതാക്കളുടെ പേരുകളാണ് ഈ ദ്വീപുകള്ക്ക് നല്കുന്നത്.
--ND--
(
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 165.04 കോടി പിന്നിട്ടു
(ന്യൂ ഡൽഹി: ജനുവരി 29, 2021
കഴിഞ്ഞ 24 മണിക്കൂറിൽ 56 ലക്ഷത്തിലധികം  ഡോസ് വാക്സിനുകൾ നൽകിയതോടെ, ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 165.04 കോടി  കടന്നു. 1,80,50,126 സെഷനുകളിലൂടെയാണ് ഇത്രയും ഡോസ് വാക്സിൻ നൽകിയത്.
കഴിഞ്ഞ 24 മണിക്കൂറിനുള്ളിൽ 3,35,939 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 3,83,60,710 ആയി. ദേശീയ രോഗമുക്തി നിരക്ക് 93.89%.
കഴിഞ്ഞ 24 മണിക്കൂറിൽ പുതുതായി രോഗം സ്ഥിരീകരിച്ചത് 2,35,532 പേർക്കാണ്. നിലവിൽ രാജ്യത്ത് ചികിത്സയിലുള്ളത് 20,04,333 പേരാണ്. ചികിത്സയിലുള്ളത് രാജ്യത്തെ ആകെ രോഗബാധിതരുടെ 4.91 ശതമാനമാണ്.
രാജ്യത്തെ പരിശോധനാ ശേഷി ഗണ്യമായി വർദ്ധിപ്പിച്ചതോടെ കഴിഞ്ഞ 24 മണിക്കൂറിനുള്ളിൽ 17,59,434 പരിശോധനകൾ നടത്തി. ആകെ 72.57 കോടി  പരിശോധനകളാണ് ഇതുവരെ നടത്തിയത്.
പരിശോധനകൾ വർധിപ്പിച്ചപ്പോൾ പ്രതിവാര രോഗസ്ഥിരീകരണ നിരക്ക് നിലവിൽ 16.89 ശതമാനമാണ്. പ്രതിദിന രോഗസ്ഥിരീകരണ നിരക്ക് 13.39 ശതമാനമാണ്.
പ്രധാനമന്ത്രിയുടെ ഓഫീസ്
ഇന്ത്യയുടെ അഭിവൃദ്ധി പ്രാപിക്കുന്ന നവീകരണത്തെയും സംരംഭകത്വ ആവാസവ്യവസ്ഥയെയും കുറിച്ച് കേന്ദ്രമന്ത്രി ഡോ ജിതേന്ദ്ര സിങ്ങിന്റെ ലേഖനം പ്രധാനമന്ത്രി പങ്കുവെച്ചു
ഇന്ത്യയുടെ അഭിവൃദ്ധി പ്രാപിക്കുന്ന നവീകരണത്തെയും സംരംഭകത്വ ആവാസവ്യവസ്ഥയെയും കുറിച്ച് കേന്ദ്രമന്ത്രി ഡോ ജിതേന്ദ്ര സിംഗിന്റെ ലേഖനം പ്രധാനമന്ത്രി ശ്രീ നരേന്ദ്ര മോദി പങ്കിട്ടു.
പ്രധാനമന്ത്രിയുടെ ഓഫീസ് ട്വീറ്റ് ചെയ്തു;
"ഇന്ത്യയുടെ അഭിവൃദ്ധി പ്രാപിക്കുന്ന നവീകരണത്തെയും സംരംഭകത്വ ആവാസവ്യവസ്ഥയെയും കുറിച്ച് കേന്ദ്ര സഹമന്ത്രി ഡോ ജിതേന്ദ്ര സിംഗ് എഴുതുന്നു."
Union Minister of State @DrJitendraSingh writes about the thriving innovation and entrepreneurship ecosystem of India. https://t.co/iGph1TYd6C
— PMO India  May 18, 2023
പ്രധാനമന്ത്രിയുടെ ഓഫീസ്
മിഷന് ശൗര്യ ടീം അംഗങ്ങളുമായി പ്രധാനമന്ത്രി കൂടിക്കാഴ്ച നടത്തി
പ്രധാനമന്ത്രി ശ്രീ. നരേന്ദ്ര മോദി ഇന്ന് മഹാരാഷ്ട്രയില് നിന്നുള്ള പത്ത് ആദിവാസി വിദ്യാര്ത്ഥികളടങ്ങുന്ന ഒരു സംഘവുമായി കൂടിക്കാഴ്ച നടത്തി. മഹാരാഷ്ട്ര ഗവണ്മെന്റിന്റെ ആദിവാസി വികസന വകുപ്പിന്റെ സംരംഭമായ 'മിഷന് ശൗര്യ'യുടെ ഭാഗമാണ് ഈ സംഘം. ഇവരില് അഞ്ച് വിദ്യാര്ത്ഥികള് ഇക്കൊല്ലം മേയില് എവറസ്റ്റ് പര്വ്വതം വിജയകരമായി കീഴടക്കിയിരുന്നു.
എവറസ്റ്റ് പര്വ്വതം കയറിയപ്പോഴും അതിനുള്ള പരിശീലനത്തിന് ഇടയിലുമുള്ള അനുഭവങ്ങള് വിദ്യാര്ത്ഥികള് പങ്ക് വച്ചു. വിദ്യര്ത്ഥികളുടെ നേട്ടത്തില് പ്രധാനമന്ത്രി അവരെ അഭിനന്ദിച്ചു. ഏതെങ്കിലും ഒരു കായിക വിനോദം തിരഞ്ഞെടുത്ത് അത് നിരന്തരം പിന്തുടരാന് അദ്ദേഹം അവരെ ആഹ്വാനം ചെയ്തു. സംഘത്തിലെ എല്ലാ അംഗങ്ങളെയും പ്രധാനമന്ത്രി അഭിനന്ദിച്ചു.
മഹാരാഷ്ട്ര മുഖ്യമന്ത്രി ശ്രീ. ദേവേന്ദ്ര ഫട്നവിസ്, കേന്ദ്ര ആഭ്യന്തരകാര്യ സഹമന്ത്രി ശ്രീ. ഹന്സ്രാജ് അഹിര് എന്നിവരും തദവസരത്തില് സന്നിഹിതരായിരുന്നു.
(ND MRD – 530
പ്രധാനമന്ത്രിയുടെ ഓഫീസ്
പ്രധാനമന്ത്രി നാളെ പശ്ചിമ ബംഗാളും ജാര്ഖണ്ഡും സന്ദര്ശിക്കും
പ്രധാനമന്ത്രി ശ്രീ. നരേന്ദ്ര മോദി നാളെ  പശ്ചിമ ബംഗാളും ജാര്ഖണ്ഡും സന്ദര്ശിക്കും.
(അദ്ദേഹം ശാന്തി നികേതനിലെ വിശ്വഭാരതി സര്വകലാശാലയുടെ ബിരുദദാന ചടങ്ങില് സംബന്ധിക്കും. ഇന്ത്യയും ബംഗ്ലാദേശും തമ്മിലുള്ള സാസ്കാരിക ബന്ധങ്ങളുടെ അടയാളമായ ബംഗ്ലാദേശ് ഭവന് ശാന്തിനികേതനില് അദ്ദേഹം ഉദ്ഘാടനം ചെയ്യും. ബംഗ്ലാദേശ് പ്രധാനമന്ത്രി ശ്രീമതി ഷെയ്ഖ് ഹസീന ഈ രണ്ടു ചടങ്ങുകളിലും സംബന്ധിക്കും.
ജാര്ഖണ്ഡിലെ സിന്ധ്രിയില് നടക്കുന്ന ചടങ്ങില് വിവിധ കേന്ദ്ര, സംസ്ഥാന പദ്ധതികള്ക്ക് പ്രധാനമന്ത്രി തറക്കല്ലിടും. അവ ഇനി പറയുന്നു;
ഹിന്ദുസ്ഥാന് പൂര്വ്വരക് ആന്റ് രസായന് ലിമിറ്റഡിന്റെ സിന്ധ്രി വളം നിര്മ്മാണ പദ്ധതിയുടെ പുനരുദ്ധാരണം
ഗെയിലിന്റെ റാഞ്ചി സിറ്റി ഗ്യാസ് വിതരണ പദ്ധതി
ദിയോഘറിലെ ആള് ഇന്ത്യാ ഇന്സ്റ്റിറ്റ്യൂട്ട ഓഫ് മെഡിക്കല് സയന്സസ്, ദിയോഘര് വിമാനത്താവള വികസനം, 3800 മെഗാവാട്ട് ശേഷിയുള്ള പത്രാതു സൂപ്പര് തെര്മല് പവര് പദ്ധതി
ജനൗഷധി കേന്ദ്രങ്ങള്ക്കുള്ള ധാരണാപത്രം കൈമാറലിനും പ്രധാനമന്ത്രി സാക്ഷ്യം വഹിക്കും. ഒരു പൊതു യോഗത്തെയും പ്രധാനമന്ത്രി അഭിസംബോധന ചെയ്യും. പ്രധാനമന്ത്രി പിന്നീട് ജാര്ഖണ്ഡിലെ പരിവര്ത്തനം ആഗ്രഹിക്കുന്ന ജില്ലകളുടെ കലക്ടര്മാരുമായി റാഞ്ചിയില് ആശയവിനിമയം നടത്തും.
AM/MRD